Man vas wat glo gestremde probeer verkragŉ Man is Saterdagaand in Jeffreysbaai in hegtenis geneem nadat hy glo probeer het om ŉ verstandelik gestremde vrou te verkrag. ŉ Polisiewoordvoerder, lt kol Priscilla Naidu, sê die 34-jarige man het glo ŉ 60-jarige vrou genader terwyl sy in Tulip-straat geloop het. Die man het glo aangebied om saam met die vrou na ŉ nabygeleë kafee te loop. “Op pad na die vrou se huis het die man haar gegryp en in die bos ingesleep. Die vrou het geskree en iemand wat haar hoor skree het, het die polisie in kennis gestel,” sê Naidu. Die polisie het die man in hegtenis geneem voor hy die vrou kon verkrag. Die polisie het ŉ saak van poging tot verkragting teen die man geopen en hy sal binnekort in die Humansdorp landdroshof verskyn.